**Osrednje spletno mesto državne uprave GOV.SI**

Številka: 110-119/2024/1

Datum: 1. 7. 2024

|  |
| --- |
| Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU)  **Ministrstvo za pravosodje, Uprava Republike Slovenije za izvrševanje kazenskih sankcij,** objavlja javni natečaj za zasedbo prostega uradniškega delovnega mesta za nedoločen čas |
|  |
| **PRAVOSODNI POLICIST, pooblaščena uradna oseba, za ženske (samo po specialnem predpisu)** (šifra DM 6217), v Zavodu za prestajanje kazni zapora Ljubljana, Sektorju za tretma, Oddelku za varnost, Referatu za varovanje objektov pravosodnih organov. |
|  |
| Kandidatke, ki se bodo prijavile na prosto uradniško delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati še naslednje pogoje:   * da je oseba ženskega spola; * srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba (V. raven izobrazbe); * najmanj 6 mesecev delovnih izkušenj; * znanje uradnega jezika (srednja raven aktivnega znanja slovenščine); * opravljeno usposabljanje za imenovanje v naziv (če ga kandidatka nima, ga lahko opravi v enem letu, od sklenitve delovnega razmerja, v skladu s 89. členom ZJU); * opravljen in veljaven vozniški izpit B kategorije; * državljanstvo Republike Slovenije; * ni pravnomočno obsojena zaradi kaznivega dejanja, ki se preganja po uradni dolžnosti; * ni obsojena na nepogojno kazen zapora v trajanju več kot šest mesecev; * zoper njo ni vložena pravnomočna obtožnica zaradi kaznivega dejanja, ki se preganja po uradni dolžnosti; * zoper njo ni izdana pravnomočna odločba o storjenem prekršku zoper javni red in mir z elementi nasilja oziroma pravnomočna odločba o storjenem prekršku v zvezi s proizvodnjo in prometom s prepovedanimi drogami ali pravnomočna odločba o storjenem prekršku v zvezi z orožjem; * ji ni odvzeta poslovna sposobnost; * pri kandidatki ne obstajajo drugi varnostni zadržki po ZIKS-1.   **Izbrana kandidatka bo morala v osemnajstih mesecih po sprejemu v delovno razmerje uspešno opraviti predpisano usposabljanje in zahtevan strokovni izpit skladno z ZIKS-1, ki vključuje tudi strokovni izpit iz upravnega postopka (I. stopnja).**  Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.  Pri izbrani kandidatki se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo morala izbrana kandidatka obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.  **Delovno področje:**   * zagotavljanje varnosti ljudi in premoženja ter vzdrževanje reda na objektih pravosodnih organov * navzočnost in nadzor ob vstopu in izhodu na objekt ter sprejem strank in obiskovalcev; * nadzor nad sistemi tehničnega varovanja; * varovanje objektov in naprav ter v primeru ugotovljenega ogrožanja ali nastale škode ustrezno ukrepanje (izvajanje obhodov prostorov in objektov ter intervencij na varovanem območju, protipožarno varovanje); * izvajanje in koordiniranje varnostnih nalog in ukrepov ter obveščanje v primeru izrednih varnostnih dogodkov; * vodenje pregleda varnostnih dogodkov; * nadzor nad izvajanjem hišnega reda; * rentgenski pregled pisemskih ali paketnih pošiljk, prepoznavanje in deponiranje nevarnih predmetov in predmetov, ki se jih ne sme uporabljati (mobilni telefoni, fotografski aparati, kamere, orožje in drugi nevarni predmeti); * pregled strank in obiskovalcev s tehničnimi sredstvi ali brez (detektorska vrata, ročni detektor kovin, rentgenska kontrola osebne prtljage in pošiljk); * nadzor prometne ureditve in parkiranja pred objektom; * sprejem in povezovanje telefonskih klicev; * priprava poročil in ocen; * varovanje zaprtih oseb in objektov v zavodu; * preprečevanje in odkrivanje kaznivih dejanj v zavodu; * pridobivanje informacij v zvezi z varnostnimi dogodki v zavodu; * sodelovanje pri ravnanju z zaprtimi osebami v zavodu; * prevozi in spremljanje zaprtih oseb; * vodenje enostavnejših upravnih postopkov s področja izvrševanja kazenskih sankcij v zavodu; * priprava predlogov za uvedbo disciplinskih postopkov za zaprte osebe v zavodu; * izvajanje drugih nalog enake ali podobne zahtevnosti s širšega področja dela.   **Posebnosti delovnega mesta:** neenakomerni delovni čas (razpored), pooblaščena uradna oseba, dodatno obvezno pokojninsko zavarovanje, stalnost, uniforma, za ženske (samo po specialnem predpisu).  **Prijava na delovno mesto mora vsebovati:**   1. pisno izjavo kandidatke o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena; 2. pisno izjavo kandidatke o vseh dosedanjih zaposlitvah, v kateri kandidatka navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljala pri tem delodajalcu; 3. pisno izjavo kandidatke, da aktivno obvlada slovenščino na srednji ravni v skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil; 4. pisno izjavo kandidatke, da:  * je državljanka Republike Slovenije; * ima znanje uradnega jezika; * ni bila pravnomočno obsojena zaradi kaznivega dejanja, ki se preganja po uradni dolžnosti; * ni bila obsojena na nepogojno kazen zapora v trajanju več kot šest mesecev; * zoper njo ni vložena pravnomočna obtožnica zaradi kaznivega dejanja, ki se preganja po uradni dolžnosti; * zoper njo ni izdana odločba storjenem prekršku zoper javni red in mir z elementi nasilja oziroma pravnomočna odločba o storjenem prekršku v zvezi s proizvodnjo in prometom s prepovedanimi drogami ali odločba o storjenem prekršku v zvezi z orožjem; * ji ni odvzeta poslovna sposobnost; * ima vozniški izpit B kategorije.  1. pisno izjavo kandidatke, da za namen tega natečajnega postopka dovoljuje Zavodu za prestajanje kazni zapora Ljubljana pridobitev podatkov iz 4. točke iz uradnih evidenc ter da za namen tega natečajnega postopka dovoljuje Zavodu za prestajanje kazni zapora Ljubljana pridobitev podatkov iz uradnih evidenc v obsegu in načinu kot je določeno v Zakonu o izvrševanju kazenskih sankcij (ZIKS-1).   V primeru, da kandidatka s pridobitvijo podatkov iz uradnih evidenc ne soglaša, bo morala sama predložiti ustrezna dokazila.  Zaželeno je, da prijava vsebuje tudi kratek življenjepis ter da kandidatka v njej poleg formalne izobrazbe navede tudi druga znanja in veščine, ki jih je pridobila.  Strokovna usposobljenost kandidatk se bo presojala na podlagi navedb, podanih v prijavi, priloženih izjav k prijavi, z osebnim razgovorom in psihološkim preverjanjem ustreznosti kandidatk.  Kandidatke, ki ne bodo izpolnjevale natečajnih pogojev, se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstile v izbirni postopek.  Izbrana kandidatka bo delo na uradniškem delovnem mestu pravosodni policist opravljala v nazivu pravosodni policist III z možnostjo napredovanja v naziv pravosodni policist II in pravosodni policist I. Z izbrano kandidatko bo sklenjena pogodba o zaposlitvi za delovno mesto pravosodni policist za nedoločen čas in s polnim delovnim časom.  Izbrana kandidatka bo delo opravljala na sedežu Zavoda za prestajanje kazni zapora Ljubljana, na naslovu Povšetova ulica 5, 1000 Ljubljana oziroma na celotnem območju delovanja zavoda.  Kandidatka vloži prijavo v pisni obliki, na priloženem obrazcu Vloga za zaposlitev, ki jo pošlje v zaprti ovojnici z označbo **»javni natečaj – pravosodni policist, št. 110-119/2024«** na naslov: Zavod za prestajanje kazni zapora Ljubljana, Povšetova ulica 5, 1000 Ljubljana, in sicer v roku **15 dni** po objavi naenotnem portalu državne uprave: <https://www.gov.si/zbirke/delovna-mesta/> oziroma na spletni straniZavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: **zpkz-lj@gov.si**, pri čemer veljavnost prijave ni pogojena z elektronskim podpisom.  Kandidatke bodo o izbiri pisno obveščene. Obvestilo o končanem postopku javnega natečaja bo objavljeno na enotnem portalu državne uprave: <https://www.gov.si/zbirke/delovna-mesta/>.  Informacije o izvedbi javnega natečaja in o delovnem področju daje Jerneja Borštnar na tel. št. 01/300-55-67. |

mag. Bojan Majcen

generalni direktor